
ANUNȚ

Stațiunea de Cercetare Dezvoltare pentru Viticultură și Vinificație Miniș, cu sediul în localitatea Ghioroc, Nr. 1, județul Arad, organizează concurs în conformitate cu prevederile H.G. nr. 1.568/2024 și Legea nr. 183/2024, pentru ocuparea următoarelor posturi contractual vacante de execuție:
· 1 post de Cercetator științific - domeniul/compartimentul: genetică și ameliorarea vitei de vie, norma de lucru: 2 ore/zi, 10 ore/ săptămână, perioada: nedeterminata, COD COR 213245;
· 1 post asistent de cercetare științifică – domeniul/compartimentul: vinificatie, norma de lucru: 2 ore/zi, 10 ore/ săptămână, perioada: nedeterminata, COD COR 213247;
· 1 post asistent de cercetare științifică - domeniul/compartimentul: producere material săditor viticol, norma de lucru: 4 ore/zi, 20 ore/ săptămână, perioada: nedeterminata, COD COR 213247;

Pentru înscrierea la concurs, candidatii vor depune un dosar care va cuprinde următoarele documente: 
a) Cererea de înscriere la concurs, semnată, însoțită de declarația pe propria răspundere privind veridicitatea informațiilor din dosar.
b) Propunerea de dezvoltare a carierei științifice, de maximum 5 pagini.
c) Curriculum vitae, semnat de candidat, care să includă studiile, experiența profesională, proiectele de cercetare, recunoașterile științifice și cele mai importante realizări relevante pentru post.
d) Lista publicațiilor și a lucrărilor științifice selectate, relevante pentru postul scos la concurs, structurată potrivit normelor metodologice.
e) copia actului de identitate sau orice alt document care atestă identitatea, potrivit legii, după caz; 
f) copia certificatului de căsătorie sau dovada schimbării numelui, după caz; 
g) Fișa de verificare a standardelor minimale și a standardelor proprii ale organizației, după caz, completată și semnată de candidat. Pentru candidații care dețin deja gradul CS II corespunzător postului, se aplică documentele specifice prevăzute de norme, inclusiv fișa de autoevaluare relevantă.
h) Copii ale diplomelor de studii, în funcție de condițiile legale ale postului: diplomă de licență sau echivalentă, diplomă de master și/sau diplomă de doctor, după caz.
i) Certificatul de cazier judiciar.
j) Certificatul medical care atestă starea de sănătate corespunzătoare, eliberat de medicul de familie sau de o unitate sanitară abilitată, cu cel mult 3 luni înainte de concurs.
k) Declarația de consimțământ pentru prelucrarea datelor cu caracter personal, semnată.

Condiţii specifice ale posturilor, atrtibutii, tematica si bibliografia:
1. ASISTENT DE CERCETARE ȘTIINȚIFICĂ – VINIFICAȚIE
· Absolvent cu examen de licență sau de diplomă al studiilor universitare de lungă durată; sau absolvent cu diplomă de master în specialitate ori în domenii conexe. În plus, candidatul trebuie să îndeplinească standardele minimale stabilite de organizația de cercetare, în condițiile art. 13 alin. (1) din Legea 183/2024 și cu normele metodologice aplicabile.
· media de absolvire de cel puțin 8 (media aritmetică între media generală a anilor de studii și cea de la licență să fie de minimum 8);
· domeniul Horticultură, Inginerie alimentară, Biotehnologii, Chimie sau domenii conexe;
· cunoștințe de bază în domeniul tehnologiei vinificației;
· cunoștințe privind procesele de fermentație alcoolică și malolactică;
· cunoștințe privind efectuarea analizelor fizico-chimice de bază ale mustului și vinului;
· cunoștințe privind igiena și condițiile de lucru în cramă și laborator;
· capacitatea de a desfășura activități experimentale și de cercetare;
· cunoștințe de operare PC.
· Vechime în specialitatea studiilor: debutant

· Atribuții:
1. Participă la activitățile de cercetare în domeniul vinificației.
2. Participă la realizarea experiențelor privind tehnologiile de vinificare.
3. Efectuează observații și determinări asupra musturilor și vinurilor.
4. Participă la efectuarea analizelor fizico-chimice și organoleptice.
5. Participă la urmărirea fermentației și evoluției vinurilor.
6. Prelevează și pregătește probe pentru analize.
7. Înregistrează și centralizează rezultatele experimentale.
8. Participă la elaborarea rapoartelor și documentațiilor de cercetare.
9. Respectă normele de securitate și sănătate în muncă, PSI și procedurile interne.
· TEMATICĂ
1. Compoziția strugurilor și maturarea acestora.
2. Recoltarea și transportul strugurilor pentru vinificație.
3. Prelucrarea strugurilor pentru obținerea vinurilor albe, roșii și roze.
4. Fermentația alcoolică.
5. Fermentația malolactică.
6. Factorii care influențează fermentația.
7. Compoziția chimică a mustului și vinului.
8. Principalele analize fizico-chimice ale vinurilor.
9. Tehnologia obținerii vinurilor albe, roșii și roze.
10. Stabilizarea și condiționarea vinurilor.
11. Limpezirea și filtrarea vinurilor.
12. Păstrarea și maturarea vinurilor.
13. Defectele și bolile vinului și metode de prevenire și remediere.
14. Principii de igienă în cramă și laborator.
15. Noțiuni privind cercetarea experimentală în vinificație.
· BIBLIOGRAFIE
1. Cărți și tratate de specialitate privind tehnologia vinului și vinificația;
2. lucrări de specialitate privind microbiologia vinului;
3. lucrări privind analiza fizico-chimică și organoleptică a vinurilor;
4. legislația și standardele aplicabile produselor vitivinicole;
5. materiale și publicații științifice din domeniul viticulturii și vinificației.
2. ASISTENT DE CERCETARE ȘTIINȚIFICĂ – PRODUCERE MATERIAL SĂDITOR VITICOL
· Absolvent cu examen de licență sau de diplomă al studiilor universitare de lungă durată; sau absolvent cu diplomă de master în specialitate ori în domenii conexe. În plus, candidatul trebuie să îndeplinească standardele minimale stabilite de organizația de cercetare, în condițiile art. 13 alin. (1) din Legea 183/2024 și cu normele metodologice aplicabile.
· media de absolvire de cel puțin 8 (media aritmetică între media generală a anilor de studii și cea de la licență să fie de minimum 8);
· domeniul Horticultură, Viticultură, Agricultură sau domenii conexe;
· cunoștințe privind biologia și fiziologia viței-de-vie;
· cunoștințe privind înmulțirea vegetativă a viței-de-vie;
· cunoștințe privind altoirea viței-de-vie;
· cunoștințe privind producerea vițelor altoite și a materialului săditor;
· cunoștințe privind plantațiile-mamă altoi și portaltoi;
· capacitate de lucru în teren, pepinieră și laborator;
· cunoștințe de operare PC
· vechime în specialitatea studiilor: debutant

· Atribuții:
1. Participă la activitățile de cercetare privind producerea materialului săditor viticol.
2. Participă la lucrările din plantațiile-mamă altoi și portaltoi.
3. Participă la recoltarea și pregătirea materialului de înmulțire.
4. Participă la lucrările de altoire.
5. Participă la forțarea și pregătirea vițelor altoite.
6. Efectuează observații și determinări asupra materialului săditor.
7. Participă la evaluarea calității biologice și tehnice a materialului săditor.
8. Participă la realizarea experiențelor privind metodele de producere a materialului săditor.
9. Întocmește fișe de observații și documente privind activitatea experimentală.
10. Respectă normele fitosanitare, SSM, PSI și procedurile interne.
· TEMATICĂ
1. Particularitățile biologice și fiziologice ale viței-de-vie.
2. Soiuri de viță-de-vie și portaltoi.
3. Înmulțirea vegetativă a viței-de-vie.
4. Plantațiile-mamă pentru producerea coardelor altoi.
5. Plantațiile-mamă pentru producerea butașilor portaltoi.
6. Recoltarea și păstrarea materialului de înmulțire.
7. Pregătirea materialului pentru altoire.
8. Tehnologia altoirii viței-de-vie.
9. Forțarea vițelor altoite.
10. Călirea și pregătirea vițelor pentru plantare.
11. Clasificarea și sortarea materialului săditor viticol.
12. Condițiile de calitate ale vițelor altoite.
13. Bolile și dăunătorii materialului săditor.
14. Măsuri fitosanitare în pepinierele viticole.
15. Organizarea și monitorizarea experiențelor de cercetare privind materialul săditor.
· BIBLIOGRAFIE
1. tratate și manuale de viticultură și pepinieristică viticolă;
2. lucrări privind înmulțirea și altoirea viței-de-vie;
3. lucrări privind producerea materialului săditor viticol;
4. publicații științifice privind portaltoii și soiurile de viță-de-vie;
5. legislația și normele aplicabile producerii și comercializării materialului săditor viticol;
6. materiale și publicații de specialitate din domeniul viticulturii.
3. CERCETĂTOR ȘTIINȚIFIC - Genetică și ameliorarea viței de vie
  Absolvirea studiilor universitare de lungă durată, cu examen de licență sau de diplomă, ori deținerea diplomei de master în specialitate sau în domenii conexe.
  Înscrierea la o școală doctorală sau deținerea titlului științific de doctor.
 Îndeplinirea standardelor minimale specifice pentru ocuparea postului, aprobate de organizația de cercetare, în conformitate cu art. 13 alin. (1) din Legea nr. 183/2024.studii superioare în domeniul horticultură, agricultură, biologie sau domenii conexe;
· pregătire de specialitate în viticultură, genetică și/sau ameliorarea plantelor;
· cunoștințe privind biologia și genetica viței de vie;
· cunoștințe privind metodele de ameliorare genetică a viței de vie;
· cunoștințe privind selecția și evaluarea soiurilor și genotipurilor;
· cunoștințe privind conservarea și utilizarea resurselor genetice viticole;
· capacitatea de organizare și desfășurare a experiențelor de câmp și de laborator;
· capacitatea de prelucrare și interpretare a datelor experimentale;
· cunoștințe de utilizare a programelor informatice pentru prelucrarea datelor;
· capacitate de redactare a rapoartelor și lucrărilor științifice
· vechime în specialitatea studiilor: activitate de cercetare dezvoltare în specialitate sau în învățământul superioare de cel puțin 2 ani sau de cel puțin 4 ani în alte activități agricole
· TEMATICĂ
1. Bazele geneticii vegetale.
2. Particularitățile genetice și biologice ale genului Vitis.
3. Biologia și reproducerea viței de vie.
4. Resurse genetice și germoplasmă viticolă.
5. Conservarea și caracterizarea resurselor genetice.
6. Principiile ameliorării genetice a viței de vie.
7. Hibridarea în ameliorarea viței de vie.
8. Metode de selecție a materialului biologic.
9. Selecția clonală și selecția pentru caractere agronomice.
10. Evaluarea soiurilor și genotipurilor de viță de vie.
11. Ameliorarea pentru rezistență la boli și dăunători.
12. Ameliorarea pentru toleranță la secetă, temperaturi extreme și alți factori abiotici.
13. Caracterele de producție și calitate urmărite în ameliorarea viței de vie.
14. Organizarea și desfășurarea experiențelor de câmp.
15. Metode de colectare, prelucrare și interpretare a datelor experimentale.
16. Principii de statistică experimentală aplicată în cercetarea viticolă.
17. Particularitățile soiurilor și genotipurilor viticole adaptate condițiilor pedoclimatice din podgoria Miniș.
· BIBLIOGRAFIE 
1. tratate și manuale de genetică vegetală;
2. tratate și manuale de viticultură;
3. lucrări de genetică și ameliorarea plantelor;
4. lucrări de genetică și ameliorarea viței de vie;
5. lucrări privind resursele genetice și germoplasma viticolă;
6. lucrări privind selecția și caracterizarea soiurilor de viță de vie;
7. lucrări privind metodologia experiențelor agricole și viticole;
8. legislația în vigoare privind activitatea de cercetare-dezvoltare și inovare;
9. legislația specifică unităților de cercetare-dezvoltare din domeniul agricol.
Concursul de angajare pentru ocuparea posturilor vacante consta in:

Asistent de cercetare stiintifica (ACS):
· examen scris din tematica de concurs;
· verificarea aptitudinilor de limba engleză (scris prin retroversiune);
· interviu cu comisia de concurs;

Cercetator stiintific (CS): 
· examen scris din tematica de concurs;
· verificarea aptitudinilor de limba engleză (scris prin retroversiune);
· analiza mapei cu lucrări;
· analiza activității desfășurate;
· interviu cu comisia de concurs;
· analiză dosar.

Calendarul concursului pentru ACS si CS ce se va organiza la sediul instituției:
· 14.10.2026 – publicarea anuntului;
· 13.11.2026 – data limită de depunere a dosarelor de concurs la secretariatul SCDVV Minis; 
· 17.11.2026 – selecţia dosarelor și afișarea rezultatelor admiterii dosarelor de concurs; 
· 18.11.2026 – termen de depunere contestaţii cu privire la rezultatul selecţiei dosarelor; 
· 19.11.2026 – soluționarea contestațiilor depuse privind selecția dosarelor; 
· 20.11.2026, ora 10:00 – desfăşurare examen scris cu Comisia de concurs; 
· 20.11.2026, ora 15:00 – termen de afişare rezultate examen scris;
· 23.11.2026 –  termen de depunere contestaţii cu privire la rezultatul examen scris; 
· 24.11.2026 – termen de afişare a soluționării contestaţiilor depuse privind rezultatele examenului scris; 
· 25.11.2026, ora 10:00 – sustinerea interviului cu Comisia de concurs;
· 25.11.2026, ora 15:00 – termen afişare rezultate interviu;
· 26.11.2026 – termen de depunere contestaţii cu privire la rezultatul interviului;
· 27.11.2026 – termen de afişare a soluționării contestaţiilor depuse privind rezultatele interviului;
· 27.11.2026 – termen de afişare a rezultatelor finale ale concursului.

Dispoziții finale
Condițiile de participare, standardele minimale și procedura de desfășurare a concursurilor pentru ocuparea posturilor de asistent de cercetare științifică (ACS), cercetător științific (CS), se stabilesc și se aplică în conformitate cu prevederile Legii nr. 183/2024 privind statutul personalului de cercetare, dezvoltare și inovare, cu modificările și completările ulterioare, ale Hotărârii Guvernului nr. 1.568/2024 pentru aprobarea Normelor metodologice privind organizarea concursurilor pentru ocuparea posturilor vacante corespunzătoare funcțiilor și gradelor profesionale din cercetare-dezvoltare, precum și cu standardele minimale și metodologia proprie de concurs aplicabile în cadrul instituției.
Informații suplimentare se obțin la sediul SCDVV Minis, din com. Ghioroc, nr. 1, județ Arad,  tel. 0257 461 726, email: SCDVVMinis@asas.ro  sau scminis@hotmail.com .

Director SCDVV Minis,
Borca Florin Ionel

